NaiveNeuron/SloPal huggingface dataset:
Mojš, Milan, poslanec NR SR (2019-09-13):
Ďakujem. Vážený pán predsedajúci, vážené pani poslankyne, vážení páni poslanci, Výbor Národnej rady pre hospodárske záležitosti ma určil za spravodajcu k predmetnému vládnemu návrhu zákona (tlač 1589). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: ústavnoprávny výbor, Výbor Národnej rady pre financie a rozpočet a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, prosím, otvorte všeobecnú rozpravu.
Mihál, Jozef, poslanec NR SR (2014-02-05):
Ďakujem, pán kolega, to bol, ďakujem, pán kolega, to bol dobrý postreh na adresu vládneho splnomocnenca pána Polláka. Ten naozaj zaujímavým spôsobom vykonáva svoju poslaneckú, resp. a alebo splnomocneneckú funkciu. Štefan, takisto ďakujem za upresnenie, áno, ja som použil výraz „prisahal som na ústavu“, sľuboval som na ústavu, ďakujem za upresnenie. A Mirovi Beblavému ja chcem povedať, že sú dve veci. Aktivačná dávka, na ktorú treba naozaj niekde vyčleniť peniaze, pretože vo väčšine prípadov teda ide o verejnoprospešnú aktivitu, z ktorej nemusí byť nejaký priamy profit, ktorý by sa dal nejako speňažiť tým štátom alebo samosprávou, ale druhá vec je samotná tá zakladá dávka, tých 63 prvých eur, ktoré jednoducho dostávajú dnes poberatelia dávky bez toho, že by museli byť nejakým spôsobom aktívni, a tie peniaze jednoducho štát vynakladá, tam nepribudnú nové peniaze, ak nejaké, tak na koordinátorov, resp. na nejakú tú réžiu spojenú s organizáciou prác pre poberateľov tej základnej dávky. Je to otázka nastavenia, ako to presne urobiť. Samozrejme, nejaký peniaz to zrejme bude vyžadovať, ale nemyslím si, že je to až taká zásadná položka a, samozrejme, je to vecou vlády, vecou ministra Richtera, aby keď tu ide dávať na startupy mladým facebookistom 10 mil. eur, tak aby našiel povedzme 1 milión eur na motyky, krompáče a metly pre ľudí, ktorí budú si odpracovávať tú základnú dávku, čiže len treba si nájsť svoje priority, ale, samozrejme, pán minister spolu s pánom premiérom tie priority dnes vidia hlavne v predvolebnej kampani. Bojujeme tu o pozíciu prvého muža medzi rovnými a tomu je podriadené všetko. Bohužiaľ.
Lengvarský, Vladimír, minister zdravotníctva SR (2021-07-01):
Ďakujem. Vážený pán poslanec, ďakujem za otázku. Mám tu aktuálne vypísané všetky skupiny, ktoré sa očkujú. Vynechám z toho Slovákov a budem sa venovať iba cudzincom. Takže, cudzinci sa očkujú – osoby, ktoré majú teda s platným pobytovým formulárom zdravotnej poisťovne, to znamená, to je platné poistenie; potom sú to osoby bez verejného zdravotného poistenia, ktoré sú tu študentami vysokých, prípadne stredných škôl v Slovenskej republike; cudzinci, osoby bez verejného zdravotného poistenia s udeleným pobytom, a to tolerovaný, registrovaný, prechodný, dlhodobý alebo trvalý na území Slovenskej republiky a žiadatelia o azyl, o ktorých žiadostí dosiaľ nebolo rozhodnuté. To sú v podstate všetky oficiálne skupiny cudzincov, ktoré teda tu môžeme mať a tie aj očkujeme. Čo nám robí problém, a to neskrývam, sú hlavne tzv. ľudia, ktorí sa, ktorí majú čiernu prácu. To znamená Ukrajinci, Srbi, takže tam hľadáme so zamestnávateľmi najmä nejakú zhodu na tom, aby sme to mohli aj vykonať, ale tí zamestnávatelia pokiaľ teda vedia, že niekoho na čierno zamestnávajú, tak nejavia veľkú snahu toto riešiť. Ale ostatné osoby, všetky, ktoré sú cudzinci na Slovensku, od študentov stredných škôl až po všetky druhy pobytov, tie už sa môžu očkovať.
Mezenská, Helena, poslankyňa NR SR (2013-09-19):
(Hovorené súbežne s predsedajúcim.) Nepoučujte ma o týchto formálnych veciach! Porušujete ústavu, najskôr naučte premiéra chodiť do parlamentu a byť pri interpeláciách! Čo si vy myslíte?!! (Predsedajúci dohovoril, rečníčka pokračovala vo svojom vystúpení.) Čo si vy myslíte, že keď máte mandát, vás to oprávňuje zneužívať moc?! Dokedy to bude trvať?!! (Opäť ruch v sále.) Ulica sa búri... (Reakcie z pléna.) A vy ticho buďte!! Necháte sa len ovládať! Čo si vy myslíte?! (Potlesk niekoľkých poslancov a smiech v sále.) Len sa smejte. Čo sa smejete?!
Blanár, Juraj, podpredseda NR SR (2021-07-01):
Ďakujem, pán minister. Teraz budeme pokračovať šiestou vyžrebovanou otázkou na pána ministra školstva, vedy, výskumu a športu Slovenskej republiky Branislava Gröhlinga, ktorú mu položil pán poslanec Tomáš Valášek. „Z čoho presne vychádzate pri predkladaní zákonov o reforme školstva? Existuje rezortná analýza, ktorá identifikuje, čo sú najväčšie problémy slovenského školstva, a radí, ako sa priblížiť k tým lepším európskym a svetovým krajinám?“ Odpoveď v zastúpení prednesie pán minister zdravotníctva Lengvarský, nech sa páči.
Šeliga, Juraj, podpredseda NR SR (2021-02-05):
Pani poslankyňa Pleštinská, nech sa páči.
Obrimčáková, Bibiána, poslankyňa NR SR (2011-02-01):
Tým sme vlastne sa dostali do druhého čítania a rozhodli o pripomienkach pána prezidenta. Pán predsedajúci, sme v treťom čítaní , a preto, prosím, otvorte rozpravu v treťom čítaní.
Ľ. Vážny, poslanec: (2003-05-21):
Tento návrh na zmenu zákona o telekomunikáciách má takmer totožné znenie s vládnou novelou telekomunikačného zákona z minulého roka, navyše je doplnený len bod 24, ktorý odstraňuje nesúlad medzi legislatívou Európskej únie v oblasti predvoľby operátora, kde je na rozhodnutí koncového užívateľa, či si vyberie voľbu, alebo predvoľbu operátora, a nie na rozhodnutí poskytovateľa, ako to upravuje súčasné znenie telekomunikačného zákona. Slovenské telekomunikácie mali dostatok času, aby sa pripravili na liberalizáciu telekomunikačného prostredia aj v oblasti uvoľneného prístupu k miestnym vedeniam. Dokonca ich určitým spôsobom vyzval aj Protimonopolný úrad, ktorý 1. 8. 2002 vydal rozhodnutie, z ktorého citujem: „Podľa § 11 odsek 1 písm. f) zákona číslo 188/1994 Z. z. o ochrane hospodárskej súťaže v znení neskorších predpisov ukladá podnikateľovi, Slovenské telekomunikácie, akciová spoločnosť, povinnosť poskytnúť prístup miestnym vedeniam pre jednotlivých poskytovateľov internetových služieb.“ Rozhodnutie nadobudlo právoplatnosť 1. 8. 2002, čo je k dnešnému dňu takmer 10 mesiacov. To znamená, že z hľadiska času na vypracovanie a zverejnenie referenčnej ponuky bol dostatočný časový priestor na jej zabezpečenie. V predloženej novele je tridsaťdňová lehota, čo je však zase druhý extrém. Zákony, ktoré Národná rada prijíma, by mali spĺňať podmienku vykonateľnosti v praxi odo dňa ich účinnosti. Po konzultácii so subjektmi, ktorých sa zákon a predložená novela týka, vyplýva, že navrhovaná lehota na zverejnenie referenčnej ponuky na uvoľnený prístup k miestnemu vedeniu je nedostatočná a v praxi ju nebude možné dodržať. Preto som pripravil pozmeňujúci návrh, ale ako som sa dozvedel, aj pán poslanec Malchárek má v tomto istom duchu pozmeňujúci návrh, ten svoj som stiahol, skrátka, podporujem predĺženie tejto lehoty z 30 na 60 dní. Pôvodne som sa domnieval, že je správny postup radšej počkať pol roka, respektíve urýchliť vládny návrh zákona o telekomunikáciách, samozrejme, kým bude schválený, ale faktom je, že každý deň, o ktorý sa posunie účinnosť predkladaného zákona, je stratený, a bolo by vhodné, aby ste, vážení poslanci, tento návrh zákona podporili. Tento zákon je potrebné chápať ako medzistupeň s obmedzenou dobou platnosti. Táto doba by mala dotknutým subjektom poskytnúť čas na to, aby sa prispôsobili novému legislatívnemu prostrediu, aby sa prispôsobili na výkon povinností, ktoré im nový zákon uloží. Tento medzistupeň k dosiahnutiu úplne liberalizovaného telekomunikačného trhu, ktorého ambíciou je zníženie cien telekomunikačných, hlasových služieb, ako aj internetových služieb. Ďakujem vám za pozornosť. (Potlesk.) Z. Martináková, podpredsedníčka NR SR: Vyhlasujem... Pán poslanec Rusnák, faktická poznámka. Uzatváram možnosť hlásiť sa s faktickými poznámkami. Pán poslanec Rusnák.
Bugár, Béla, podpredseda NR SR (2011-07-01):
Pán poslanec Čaplovič.
Ďuriš Nicholsonová, Lucia, podpredsedníčka NR SR (2018-06-21):
Pán poslanec Žarnay, nech sa páči.
Sulík, Richard, predseda NR SR (2011-02-09):
Ďakujem pekne. S faktickými poznámkami sa prihlásili piati poslanci, šiesti. Uzatváram možnosť. Pán poslanec Dostál.
Plaváková, Lucia, poslankyňa NR SR (2023-12-20):
Trošku sa tu zmiešali dve veci nesúvisiace, ale ja mám teda doplňujúcu otázku k tomu, že potrebujete odbornú diskusiu. Redefinícia znásilnenia už bola v medzirezortnom pripomienkovacom konaní. Tá diskusia prebiehala dlhé, dlhé mesiace medzi všetkými zúčastnenými rezortmi. Ja som sa tiež zúčastňovala aj rozporových konaní, takže veľmi dobre viem, že tá debata už prebehla, takže by som sa zaujímala, akú ďalšiu odbornú diskusiu ešte potrebujete, keď už prebehla a výsledkom tej diskusie bol návrh novej formulácie trestného činu znásilnenia, to po prvé. A po druhé, vy sa tu často odvolávate na potrebu zosúladenia našej trestnoprávnej úpravy s nejakým európskym štandardom, tak väčšina krajín už prijíma redefiníciu znásilnenia presne na absencii súhlasu, a či teda v tomto prípade nie je potrebné toto zosúladenie s európskym štandardom čo najskôr dosiahnuť. Ďakujem veľmi pekne.
Baránik, Alojz, poslanec NR SR (2018-09-17):
Ďakujem. Ja by som sa pristavil pri tom, čo si, kolega Poliačik, povedal o tom, že aké sú dôvody toho, že tu máme, to, čo nazývaš ty fašistov, ja si myslím, že sú to skôr neonacisti. Ten dôvod je nielen to, že sa o tom neučí v školách, že naše vzdelávacie systémy sú úplne nedostatočné v tejto oblasti. Dôvodom je to, že existuje tu dlhodobá štátna korupcia, ktorá priviedla tých zúfalých ľudí k tomu, že veria týmto neonacistickým kádrom. A realita je taká, že dôvod ich pokračujúcej existencie v tomto parlamente je ten, že tí hlavní štátokorupčníci už teraz vedia, že stoličky, ktoré teraz zohrievajú ich koaliční partneri, budú raz možno určené pre nich. Že budúca koalícia bude práve SMER a Kotleba, a preto stále tu ešte existujú.
Pellegrini, Peter, predseda NR SR (2023-12-12):
Pán poslanec Dostál.
Danko, Andrej, predseda NR SR (2016-09-06):
Ďakujem. Vyhlasujem rozpravu za skončenú. Prerušujem rokovanie o tomto bode programu. V rokovaní budeme pokračovať prvým čítaním o vládnom návrhu zákona o registri partnerov verejného sektora a o zmene a doplnení niektorých zákonov . Vládny návrh zákona je pod tlačou 173, návrh na jeho pridelenie na prerokovanie výborom je v rozhodnutí č. 174. Prosím podpredsedníčku vlády a ministerku spravodlivosti Slovenskej republiky Luciu Žitňanskú, aby vládny návrh zákona uviedla.
Sulík, Richard, predseda NR SR (2011-06-02):
Pani poslankyňa Pfundtner.
B. Bugár, podpredseda NR SR: (2004-06-30):
I. Hopta, poslanec: ... to, čo ste nedosiahli...
Paška, Pavol, predseda NR SR (2013-02-12):
Pán poslanec, skúste vyformulovať niečo, o čom by sa dalo hlasovať.
Bugár, Béla, podpredseda NR SR (2018-12-13):
Nech sa páči, otváram rozpravu v rámci tretieho čítania. Konštatujem, že nikto sa nehlási do rozpravy. Ale predtým by sme mali hlasovať o pripomienkach pána prezidenta, lebo ste čítali, že pán prezident dal konkrétne pripomienky.
Urban, Miroslav, poslanec NR SR (2021-03-16):
(Začiatok faktickej poznámky odznel mimo mikrofónu.) ... išli takto ďalej, tak by bol katolícky národný cintorín, evanjelický národný cintorín. Ja myslím, že je to absolútne nezmysel. Tieto veci by sme vôbec nemali teraz riešiť, stojí to zase peniaze navyše. Stačí jeden národný cintorín v Martine, srdce Slovenska bilo v histórii na severe Slovenska, takže ten Martin absolútne, absolútne stačí. Ďakujem.
Martvoň, Anton, poslanec NR SR (2013-05-14):
Ďakujem pekne. Pán poslanec Beblavý, no zjavne ten návrh zákona asi príliš rýchlo čítali. Vy ste si asi nevšimli, že obvodné úrady ako také nebudú rozpočtové organizácie a nebudú môcť nakladať s majetkom. Čiže neviem, na čo narážate vo vzťahu ku kreatívnemu nejakému účtovníctvu alebo niečomu takému, ale vy vôbec nechápete zmysel tejto reformy. Táto reforma je jedna z najväčších. A, dá sa povedať, je to najlepšia reforma od čias deformy pána Nižňanského, teda vášho odborníka na verejnú správu. Vďaka pánovi Nižňanskému teraz občan nevie, kde sa má obrátiť, keď chce ísť niečo vybaviť alebo vyriešiť. Práve táto reforma to mení. Na druhej strane vy poukazujete na to, aké bude mať postavenie prednosta obvodného úradu. A poukazujete na nejaké možné alebo nemožné výbery zamestnancov alebo úradníkov. No boli ste to práve vy, vaša vládna strana, keď ste boli pri vláde za vlády pána Dzurindu, keď bol zrušený Úrad pre štátnu službu, ktorý mal garantovať nezávislosť a odbornosť úradníkov v štátnej správe. Práve vy, vaša strana, vaša vláda to zrušila. A urobila to takým spôsobom, že ešte aj zabudla, že ten úrad má aj svojho riaditeľa, na ktorého ste vtedy pozabudli. A potom fungoval ešte pol roka bez úradu. Čiže vy v podstate máte zvyk veci zahmlievať. Samozrejme, zahmlievate to z pohľadu vášho, že proste idete akože odborne kriticky. No ja tiež odborne kriticky vo vzťahu k vám pôjdem, že, chvalabohu, že pán minister prichádza práve s takouto reformou. A zabudli ste poukázať na to, že práve cez túto reformu aj obvodné úrady dopravy ako také prejdú pod okresné úrady, obvodné lesné úrady, obvodné úrady životného prostredia zaniknú, zaniknú obvodné pozemkové úrady, čiže ďalšie úrady, ktoré ste nespomenuli, nakoľko ste sa iba sústreďovali akože na civilnú obranu v úvode vášho vystúpenia a potom akože na frekventované úrady a používané frekventované služby. Čiže toľko k vášmu vystúpeniu. Ďakujem.
M. Číž, podpredseda NR SR: (2007-03-23):
(Hlasovanie.) Prítomných 133 poslancov, za návrh 77 poslancov, zdržalo sa 56 poslancov. Konštatujem,  že   sme  schválili   vládny návrh novely zákona č. 511/1992 Zb. o správe daní a poplatkov a o zmenách v sústave územných finančných orgánov . Ďakujem, pán spravodajca. Pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o zmene a doplnení niektorých zákonov. Máme to v tlači 177. Opäť prosím pána Buriana, aby uvádzal hlasovanie.
V. Mečiar, poslanec: (2008-01-30):
Pokiaľ ide ale o stanovisko dneska, chápem konštrukciu, ktorú ste vytvorili, ale je to súčet nepresných čísiel. To znamená, ja nevidím chybu vášho vystúpenia, vy ste nemali pramene. Ak nemáte pramene, reagujete na konštrukciu tých prameňov a vytvárate konštrukciu novú. Pokiaľ ide o rokovanie tejto Národnej rady, je legitímne. Na základe uznesenia Národnej rady vláda musí, ak sa zužuje celá vec na právno-technické riešenie, proces začať, veď k nemu príde. Ale k dôležitým otázkam spoločenského významu musí zaujímať stanovisko Národná rada. Čiže nerobí nič iné, čo by jej neprislúchalo a čo je povinná. Ak sa zistia podozrenia, tak tie budú pokračovať ďalej, presne tak ako pán Mikloš hovorí. Lenže tam takisto tá Národná rada musí ísť ďalej. Keď zoberieme to, kto podpisoval zmluvu. Je to minister hospodárstva, dvaja z Fondu národného majetku. Vy ste nie podpísaný nikde, ale ste otec konštrukcie. Pokiaľ ide o uznesenia, tak vláda vám uložila garantovať, že dostane zahraničný účastník len 49 % akcií. Ale vlastníctvo akcií znamená, že má právo na úžitky vecí, nakladanie s vecou a prírastky vecí a držby vecí. Ale ak vy ste odovzdali z týchto práv 51 % inému a Slovensko ich fakticky nevykonáva a nedajú sa vykonať, ja som rokoval aj so zahraničnými zástupcami, aj vo výkone orgánov fondu, tak, prepáčte, je to hrubé porušenie zákona, keď inak nie, tak zo zodpovednosti politickej, lebo o tej rozprávame, a spoločenskej, dneska, osôb, ktoré to konštruovali. Dzurinda prijal uznesenie, vytvorili ste konštrukciu, zmluvy podpísal v duchu tej politickej konštrukcie niekto druhý. Reťazec sa otvára, ale konanie nekončí. To zahajuje sa. Takže počkajme a niekde to prejde. Ďakujem.
Paška, Pavol, predseda NR SR (2013-11-28):
Hlasujeme. (Hlasovanie.) 142 prítomných, 83 za, 57 sa zdržalo, 2 nehlasovali. Návrh sme schválili.
Laurenčík, Milan, podpredseda NR SR (2022-06-15):
Ďakujem. Žiadne faktické poznámky na vaše vystúpenie, ale ako reakciu chce pán navrhovateľ, ísť do rozpravy. Nech sa páči.
Kollár, Boris, predseda NR SR (2021-09-29):
Pán kolega Tomáš, od vás si fakt dám v tomto poradiť. Človek, ktorý desať rokov sľuboval trinásty dôchodok a nedal. Desať rokov sľuboval lieky zadarmo a nedal a nakoniec podrazil svojho predsedu. Fakt od vás je to naozaj poučné! Pán Kotleba, ja prezentujem naše stanovisko a nedokážem ovplyvniť našich koaličných partnerov, ale aj to, čo som tuná tlmočil, ja si myslím, že to je jasný odkaz aj do našej koalície. Ďakujem všetkým ostatným za faktické poznámky.
B. Bugár, podpredseda NR SR: (2005-02-04):
(Hlasovanie.) Prítomných 137, za 125, zdržalo sa 8 poslancov, 4 nehlasovali. Konštatujem, že návrh pána poslanca Juhásza sme schválili.
P. Hrušovský, predseda NR SR: (2005-03-15):
M. Demeterová, poslankyňa: Vážený pán predseda, ja by som prosila zaradiť za bod 60 nový bod pod názvom Návrh uznesenia Národnej rady Slovenskej republiky k zmluve o Ústave pre Európu, tlač 1022.
Krištúfková, Petra, poslankyňa NR SR (2023-03-16):
Ďakujem za slovo. Vážené kolegyne, vážení kolegovia, cieľom navrhovanej právnej úpravy je predovšetkým upraviť trestnú zodpovednosť fyzických osôb, ktoré usmrtia spoločenské zviera, psa, mačku za účelom ich ďalšieho spracovania a získania produktov z nich, najmä mäsa, masti, kože, kožušiny a podobne, a to v prípadoch, kedy neboli splnené zákonné dôvody k usmrteniu zvieraťa podľa § 22 ods. 5 zákona č. 39/2007 Z. z. o veterinárnej starostlivosti v znení neskorších predpisov. Tento návrh reaguje na zistenia orgánov činných v trestnom konaní, kedy v súčasnosti právna úprava Trestného zákona síce umožňuje trestne stíhať páchateľa za týranie, respektíve utýranie zvieraťa, nerieši však prípady, kedy páchateľ s protiprávne usmrteným spoločenským zvieraťom, psom a mačkou ďalej nakladá, a to na účely spracovania jeho ostatkov. Takéto konanie je nežiaduci jav, ktorý musí byť eliminovaný, no v súčasnosti ho z trestnoprávneho hľadiska nie je možné bez splnenia ďalších znakov skutkovej podstaty podradiť pod trestný čin týrania zvierat v zmysle ustanovenia § 35a Trestného zákona. Takéto konanie sa posudzuje len ako podozrenie z priestupku podľa § 48 ods. 5 písm. t) zákona 39/2007 Z. z. o veterinárnej starostlivosti v znení neskorších predpisov z porušenia zákazu týrania zvieraťa v zmysle § 22 ods. 2 tohto zákona, čo nie je možné považovať za jav, za stav postačujúci. Napriek tomu, že takéto konanie páchateľov bolo doposiaľ orgánmi činnými v trestnom konaní zaznamenané len na psoch, ochranu v postavení spoločenského zvieraťa je potrebné poskytovať aj mačkám, na čo nadväzuje doplnenie definície ´spoločenské zviera´ v tomto návrhu novely Trestného zákona, ktorým sa rozumie pes a mačka. Na základe vyššie uvedeného sa preto navrhuje doplniť do Trestného zákona nová skutková podstata trestného činu usmrtenie spoločenského zvieraťa bez primeraného dôvodu, ktorá reflektuje práve na situáciu, kedy je spoločenské zviera, ktorým sa rozumie pes a mačka, bez primeraného dôvodu usmrtené za účelom jeho ďalšieho spracovania alebo získania produktov z neho. Predmetný návrh zákona v jeho ďalšej časti reaguje aj na potrebu zabezpečenia zvýšenej trestnoprávnej ochrany zvierat, ktoré sú používané na liečebné, športové alebo rekreačné účely. Ďakujem za slovo, hlásim sa do rozpravy ako prvá.
Ďuriš Nicholsonová, Lucia, podpredsedníčka NR SR (2017-09-13):
Áno, je to celé potrebné predniesť v rozprave. A ja by som vás teda poprosila, je 19.02 hod., keby sme s tým mohli pokračovať zajtra. Máte tam toho dosť. To asi úplne v rýchlosti nebude, keďže to musíte čítať celé. Takže navrhujem, že teraz prerušíme rokovanie v tomto bode. Žiaľ, zajtra v tom budeme pokračovať. Nastúpi pán poslanec, prednesie pozmeňujúce návrhy, bude vyhlásená možnosť prihlásiť sa do rozpravy ústne. Dobre? Ďakujem pekne. Pekný večer želám. Ráno o 9.00 hodine. (Prerušenie rokovania o 19.02 hodine.)
Gašpar, Tibor, podpredseda NR SR (2024-10-23):
Ďakujem navrhovateľovi. Žiada o záverečné slovo spravodajca? Nie. Termín hlasovania, pán spravodajca? (Reakcia spravodajcu.) Najbližší možný, áno? Ďakujem. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov a ktorým sa mení zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov. Vládny návrh zákona má tlač 412, spoločná správa výborov má tlač 412a. Prosím ministra cestovného ruchu a športu Slovenskej republiky pána Keketiho, aby vládny návrh zákona odôvodnil, a dávam mu slovo. Nech sa páči. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov a ktorým sa mení zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov , tlač 412.)
Š. Kužma, poslanec: (2007-03-27):
Čiže o tom som hovoril, to bol zmysel toho, čo som povedal, myslím, že mal som to napísané, takže dúfam, že som sa trafil správne, a to chcem povedať aj pani podpredsedníčke. To neznamená, že my sme proti Srbsku, keď sme sa postavili proti Miloševičovmu režimu. Ja nemám nič proti Rusku, ale nenávidel som Brežnevov režim. Moji rodičia nenávideli Stalinov režim, ale nič nemali proti Rusku a ani nijaká všeslovanská vzájomnosť im nepomohla na to, aby milovali Stalinov režim. Proste to je o princípoch.
Aštaryová, Zuzana, poslankyňa NR SR (2011-11-29):
Ďakujem pekne. Tak, pán predseda, dajte hlasovať o tom, že Národná rada Slovenskej republiky prerokuje uvedený návrh zákona v skrátenom legislatívnom konaní.
Kollár, Boris, predseda NR SR (2020-04-29):
Ďakujem pánovi poslancovi Kuffovi. Teraz v rozprave vystúpi pani poslankyňa Záborská. Nech sa páči, pani poslankyňa, máte slovo.
B. Bugár, podpredseda NR SR: (2005-10-25):
Budeme pokračovať v prvom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 145/1995 Z.  z. o správnych poplatkoch v znení neskorších predpisov (tlač 1346). Prosím znovu pána podpredsedu vlády a ministra financií Slovenskej republiky, aby uviedol vládny návrh zákona.
Hambálek, Augustín, poslanec NR SR (2012-09-26):
Takže pokračujem. (Zaznievanie gongu.)
Grendel, Gábor, podpredseda NR SR (2021-05-11):
Pán poslanec Dostál bol posledný ústne prihlásený do rozpravy. Vyhlasujem rozpravu za skončenú. Chce zaujať záverečné stanovisko pán navrhovateľ? Nie. Pán spravodajca? Áno. Nech sa páči.
Pellegrini, Peter, predseda NR SR (2015-04-24):
Ďakujem pekne. S reakciou na faktické poznámky pán minister. Nech sa páči, prosím, dajte mu čas.
Galko, Ľubomír, poslanec NR SR (2014-04-01):
Ďakujem pekne. Kolegovia, kolegyne, chcel by som poprosiť, aby sme naozaj pri tomto zákone nerobili nejakú politiku, lebo tu ide skutočne o to, aby sme neurobili nejaký neuvážený krok. Chcem podporiť kolegu Simona minimálne v tom, že ten bod 19 spoločnej správy je naozaj nejasný a sú tam rôzne výklady. Na základe výkladu, ktorý ja mám, tak je možné, že štát bude môcť robiť v prípade, že toto schválime, pozemkového úpravy bez toho, aby mu do toho takpovediac kafrali či už majitelia alebo, alebo potomkovia. A naozaj tie postupy, ktoré sú zavádzané v tomto bode, sú vysoko neštandardné. A tiež si myslím, že, že je zodpovedné tento bod dať preč a prijať samostatnú legislatívnu normu, ktorá bude naozaj podrobená širokej odbornej diskusii. Ja si pamätám, keď sme schvaľovali, aj keď sme pripravovali zrušenie tohto Vojenského obvodu Javorina a vlastne sa vracali ľuďom tie, tie pozemky, to bolo 1. 10. 2000, 1. 12. 2010, od 1. 1. sa to potom rušilo, ešte priamo na vláde som mal s tým problémy. Ešte tam bola dosť veľká diskusia a boli z určitých strán, boli tlaky, aby, aby ten návrh, ktorý som priniesol na vládu, aby nebol schválený. A pritom to v podstate bolo rozbehnuté už za čias môjho predchodcu, ktorý to viac-menej pripravil a nestihol to len kvôli nejakým podaniam a kvôli nejakým legislatívnym, legislatívnym prekážkam, lebo už bolo vtedy tesne pred parlamentnými voľbami. My sme to len dotiahli, naša vláda. A ja sa naozaj prihováram za to, aby sme tento bod vypustili, aby sa to pripravilo tak, že nebude ani len malá možnosť toho, že niekomu ublížime. Lebo ani jeden z tých ľudí, v tej Javorine... (Prerušenie vystúpenia časomerom.)
Paška, Pavol, predseda NR SR (2014-02-04):
Faktické poznámky, traja páni poslanci. Končím možnosť sa prihlásiť. Pán poslanec Martvoň.
Vaľová, Jana, poslankyňa NR SR (2013-03-20):
Teraz budeme hlasovať o návrhu pána poslanca Zajaca, ktorý žiadal hlasovať o každom bode osobitne. Prosím, pán predseda, dajte hlasovať o prvom bode návrhu pána poslanca Zajaca.
Zmajkovičová, Renáta, podpredsedníčka NR SR (2014-04-02):
Ďakujem. Otváram všeobecnú rozpravu. Do rozpravy som dostala jednu písomnú prihlášku za poslanecký klub OĽaNO Peter Pollák. Nech sa páči, pán poslanec.
Suja, Miroslav, poslanec NR SR (2021-03-18):
Takže ja by som len toto. Je reálna hrozba alebo poslanec SaS normálne klame?
Mizík, Stanislav, poslanec NR SR (2018-09-17):
Ďakujem za slovo. Pán Budaj, Boh ako prvých ľudí stvoril muža a ženu. Ešte som nechyroval, nepočul, neslýchal o tom, že by stvoril muža a muža najsamprv. Hovoril ste o nenávisti. Kto ju tu má? Ja napríklad nenávisť necítim. Ja som napríklad len cítil hnus, odporný hnus, keď som videl v Prahe, keď sa dvaja v latexových vypasovaných gatiach chytali za zadky. Pre plasticitu pripomínam, že zadky mali nezakryté latexom. Pridal by ste sa k nim? Aj Boh strestal Sodomu a Gomoru, je to v Biblii. Ďakujem.
Hrušovský, Pavol, podpredseda NR SR (2011-02-03):
Panie poslankyne, páni poslanci, hlasujeme o návrhoch zo spoločnej správy pod bodmi tak ako odporučil o nich hlasovať pán spoločný spravodajca. Hlasujeme, páni poslanci. (Hlasovanie.) 147 prítomných, 141 za návrh, 5 sa zdržalo, 1 nehlasoval. Uvedené body zo spoločnej správy sme schválili. Prosím, ďalší návrh.
Číž, Miroslav, poslanec NR SR (2011-09-14):
Ďakujem pekne. No, politika je prostredie, v ktorom naozaj treba mať pevné nervy a aj istú otrlosť na to, aby sme znášali všetky úskalia s ňou spojené. Pán kolega, postaviť sa a tvrdiť, že euroval je niečo ako kapitál, v ktorom nemožno vyvíjať nejaké politické ataky, a že je to tak vážna vec, že treba politickú zodpovednosť, pán kolega, veď na tom stála celá vaša kampaň. Všetky kroky, ktoré predchádzali eurovalu a boli s tým veľmi úzko späté akékoľvek rokovania o ňom, nastupovali bezostyšné, jednostranné a veľmi nezodpovedné vyhlásenia. Trpel som vtedy, keď ste to robili. Ale robili ste to transparentne, zásadne a masívne. Pani premiérka, a to je jeden z ďalších momentov v tomto smere, vynikala. Veľmi dôveryhodný výraz tváre a oznamovala verejnosti, ako ona nedovolí okrádať našich občanov v nezodpovednom hospodárení, vtedy ste práve zistili, že teda socialistického spoločenstva európskeho a tak ďalej a tak ďalej. Pán Matej, to tak nejde. A týmto spôsobom ani len náznak politickej korektnosti nenájdeme. A či to je politické majstrovstvo od vás, alebo obyčajná bezočivosť, to už je nakoniec jedno. Ani neviem, či nezneužívate trošku právomoci spravodajcu, pretože vás už je nejako veľa. A potom môžme reagovať iba dve minúty na veci. Pani ministerka, ešte veľmi krátko, teda pani premiérka. V okolitých krajinách odstupovali, v Anglicku, vysokí vládni funkcionári, ministri a tuším aj podpredseda vlády za to, že zamestnávali ilegálnu prisťahovalkyňu v domácnosti. Premiér Fico odvolal ministra, ktorý pridelil 240-tisíc korún, ani nie on, jeho úrad, jeho nejakému bratrancovi vo väzbe na nejaký elektrický prístroj alebo niečo podobné, odvolal. Vymenoval tu trinástich ministrov. V tomto je ten problém. V tomto je ten problém a tento typ straníckeho klientelizmu, že tak transparentný prípad dať jednému okresnému... (Prerušenie vystúpenia časomerom.)
Káčer, Rastislav, dočasne poverený minister zahraničných vecí a európskych záležitostí SR (2023-03-30):
Veľmi kratučko. Samozrejme, vojna a použitie zbraní poškodzujú nielen životné prostredie, ale v prvom rade zabíjajú ľudí. Tuto pripomeniem len to, čo som povedal. Je to Ruská federácia, ktorá zaútočila a ktorá zabíja. Je to táto krajina, má tieto zbrane. Má ich vo výzbroji a používa ich aktívne. Takisto ich má vo výzbroji aj Ukrajina. Aby som technicky troška osvetlil v tomto, ochudobnený urán sa nepoužíva kvôli rádioaktivite, ono to tak dramaticky znie, ale v strelivách. Ti, ktorí ste poľovníci, tak viete, že obyčajná poľovná strela má svoje tvrdé jadro a tvrdý obal a mäkké jadro. A to jadro čím je ťažšie, tak tým je väčšia účinnosť strely. Ochudobnený urán sa nepoužíva kvôli tomu, že je to urán, ale kvôli tomu, že to je kov, ktorý má vysokú mernú hmotnosť a tým pádom zvyšuje priebojnosť a účinnosť streliva. V tomto kontaminačný zásah z toho je veľmi nízky až, by som povedal, zanedbateľný. V tom príklade nešťastnom, ktorý ste použili veľmi správne, teda že na, na tých zasiahnutých územiach u Fallúdži dochádza k... Viete, to je tak komplexná škoda, ktorá je podľa mňa spôsobená, idúc ďaleko za rámec toho typu použitého streliva, tá chemická kontaminácia. Vy keď si zoberiete len to, čo obsahuje to palivo, tá karcinogénosť palív, ktoré sú v raketových moduloch, napríklad to palivo, ktoré bolo u nás používané v raketách SS 23, ktoré sme likvidovali začiatkom 90. rokov, to malo oveľa vyššiu karcinogénosť, to samotné palivo, ako čokoľvek iné. Čiže áno, je to pravda. Je to, bohužiaľ, smutná súčasť konfliktu, že na to doplácajú obyčajní ľudia, zostávajú územia kontaminované roky a spôsobuje to veľkú škodu. Či zakážeme použitie, alebo dovoz takýchto potravín, to ukáže budúcnosť z monitoringu, samozrejme. A však máme potravinovú inšpekciu. Všetko, čo Slovensko dováža, je monitorované na rádioaktivitu a na iné cudzorodé látky, ktoré to obsahujú. Ja som presvedčený, že všetky štátne príslušné orgány budú natoľko, či za tejto vlády, alebo každej ďalšej, natoľko spôsobilé a natoľko ostražité, aby nedovolili dovážanie žiadnych potravín, ktoré sú v rozpore s hygienickými normami platnými na našom území. To som presvedčený, že tak tomu bude. Ďakujem pekne za otázku.
Mojš, Milan, poslanec NR SR (2018-02-02):
Ďakujem. Vážená pani predsedajúca, vážené panie poslankyne, páni poslanci, pán minister, dovoľte, aby som predniesol spoločnú správu výborov Národnej rady o výsledku prerokovania návrhu na vyslovenie súhlasu Národnej rady so zmenami a doplnkami dohovoru COTIF v znení protokolu 1999 prijatými na 12. valnom zhromaždení Medzinárodnej organizácie pre medzinárodnú železničnú prepravu (tlač 804). Predseda Národnej rady rozhodnutím č. 857 z 12. januára 2018 pridelil návrh na prerokovanie Ústavnoprávnemu výboru Národnej rady a Výboru Národnej rady pre hospodárske záležitosti. Za gestorský výbor určil Výbor Národnej rady pre hospodárske záležitosti. Ústavnoprávny výbor o návrhu rokoval 23. januára 2018 a prijal uznesenie č. 311. Výbor Národnej rady pre hospodárske záležitosti o návrhu rokoval 25. januára 2018 a prijal uznesenie č. 204. Obidva výbory odporučili Národnej rade podľa čl. 86 písm. d) Ústavy Slovenskej republiky vysloviť súhlas so zmenami a doplnkami dohovoru COTIF v znení protokolu 1999 prijatými na 12. valnom zhromaždení Medzinárodnej organizácie pre medzinárodnú železničnú prepravu a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor odporúča Národnej rade podľa čl. 86 písm. d) Ústavy Slovenskej republiky vysloviť súhlas so zmenami a doplnkami predmetného dohovoru a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady o prerokovaní návrhu na vyslovenie súhlasu Národnej rady so zmenami a doplnkami predmetného dohovoru vrátane návrhu uznesenia Národnej rady Slovenskej republiky bola schválená uznesením gestorského výboru č. 219 z 30. januára 2018. Týmto uznesením ma výbor zároveň poveril ako spoločného spravodajcu, aby som informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia. Ďakujem, prosím, otvorte rozpravu.
Laššáková, Jana, podpredsedníčka NR SR (2013-03-14):
Pán minister, nech sa páči, máte ešte 31 sekúnd na odpoveď.
Pellegrini, Peter, predseda NR SR (2015-04-17):
Pán poslanec Blanár. Dajte, prosím, mikrofón pánovi poslancovi Blanárovi.
B. Bugár, podpredseda NR SR: (2002-04-03):
(Hlasovanie.) Prítomných 93 poslancov, za návrh hlasovalo 91 poslancov, zdržal sa 1, nehlasoval 1. Konštatujem, že sme schválili vládny návrh zákona, ktorým sa mení zákon Národnej rady Slovenskej republiky č. 90/1996 Z. z. o minimálnej mzde v znení neskorších predpisov. V rokovaní budeme pokračovať návrhom výboru Národnej rady Slovenskej republiky pre sociálne veci a bývanie na odvolanie a voľbu člena Správnej rady Sociálnej poisťovne. Návrh ste dostali ako tlač 1375, ku ktorému je pripojený aj návrh uznesenia Národnej rady. Prosím pána podpredsedu výboru pre sociálnej veci a bývanie poslanca Mariana Mesiarika, aby návrh uviedol. M. Mesiarik, poslanec: Vážený pán predsedajúci, vážené poslankyne, poslanci. Návrh, ktorý máte predložený v tlači 1375, bol pridelený rozhodnutím predsedu Národnej rady Výboru Národnej rady Slovenskej republiky pre sociálne veci a bývanie. Návrh na odvolanie a voľbu člena Správnej rady Sociálnej poisťovne, zástupcu odborových zväzov a záujmových združení občanov predložil pán Štefan Litomierický, podpredseda záujmového združenia občanov Jednoty dôchodcov na Slovensku spolu s charakteristikou a ostatnými náležitosťami, ktoré zákon stanovuje. Výbor Národnej rady Slovenskej republiky pre sociálne veci a bývanie prerokoval tento návrh a svojim uznesením prijal rozhodnutie a odporúčanie Národnej rade návrh schváliť. Konštatoval, že návrh odborových zväzov a záujmových združení občanov je predložený v súlade so zákonom Národnej rady č. 274/1994 Z. z. o Sociálnej poisťovni v znení neskorších predpisov. Výbor uznesením zo 7. marca 2002 súhlasil s návrhom a odporúča Národnej rade, aby verejným hlasovaním uskutočnila odvolanie doterajšieho člena Správnej rady Sociálnej poisťovne Jána Tomovčíka a zvolila za nového člena Správnej rady Sociálnej poisťovne navrhovaného Kamila Vajnorského. Prosím, pán podpredseda, aby ste otvorili rozpravu k návrhu.
Kvorka, Ján, poslanec NR SR (2020-03-20):
Sľubujem. (Potlesk.)
T. Glenda, poslanec: (2006-12-13):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom stanovenej lehote. Konštatujem, že uvedený návrh spĺňa z formálnoprávnej stránky všetky náležitosti. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 20. novembra 2006 č. 140 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali tieto výbory: ústavnoprávny výbor, výbor pre financie, rozpočet a menu, výbor pre hospodársku politiku, výbor pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 24. januára 2007 a v gestorskom výbore do 26. januára 2007. Pani predsedajúca, otvorte všeobecnú rozpravu.
Kuffa, Štefan, poslanec NR SR (2021-06-24):
Do šiesteho alebo od šiesteho týždňa dieťaťa, tak malému dieťatku bije srdiečko a je to 1 mil. úderov za deň, zhruba je to toľko. Keď tu bol predložený návrh zákona, tak to bol ten ultrazvuk, ktorý tuná takto zaznieval, a vtedajší poslanec Marek Krajčí to tak... vlastne bol proti tomu, lebo v akom strese bude mamička, lebo ona bude počuť tlkot srdca. Tak namiesto toho, čo hovoríš, Milan Potocký, že aké, aké je to úžasné, počuť tlkot svojho srdiečka. Tvoj kolega, bývalý minister, hovoril, že aké je to stresujúce. Tak čo to hovoríte? To sú také sladké rečičky len. O čom to vy hovoríte? Však to sú bludy. Veď sa trošku počúvajte. Ten tlkot srdca tak vydesil celú republiku, si to pozri, to hlasovanie, tak takto vydesil celú republiku, a ten ultrazvuk a na tom to zlyhalo, že ten návrh zákona, čajový odvar – a ani len ten neprešiel. Ja to nemôžem počúvať, tieto sladké reči tuná. Potraty majú byť zakázané. Ak by sme neza... Ak by neboli zakázané vraždy ako také, tak to by si videl, koľko by mŕtvol ešte dnes bolo! To by si videl! Jednoducho to musí byť zakázané. A také sladké reči, lebo to je len téma žien, taká figa borová. Týka sa to aj nás ako mužov. Tak jak tu bolo spomenuté, čo sa týka demografického vývoja, však ten je tak zlý, keď klesne počet obyvateľov na 2,5 mil. ľudí v roku 2100, však to je takmer za dverami, tento termín. Vy to nevnímate ako takú hrozbu pre zánik celej Slovenskej republiky? Nehovoriac o Európe. Tá migrácia je tu preto, lebo my sme zavraždili ľudí a nám tí ľudia chýbajú. Tu nemá kto robiť. Európa západná si to uvedomuje. To je dôsledok toho, že vraždíme deti.
Laurenčík, Milan, podpredseda NR SR (2022-02-11):
Pani poslankyňa Magdaléna Sulanová s faktickou poznámkou, nech sa páči.
Ďuriš Nicholsonová, Lucia, podpredsedníčka NR SR (2016-10-14):
Posledný s faktickou pán poslanec Paška, nech sa páči.
Grendel, Gábor, podpredseda NR SR (2021-12-03):
S reakciou na faktické poznámky pani poslankyňa Bittó Cigániková.
Danko, Andrej, predseda NR SR (2019-09-13):
Pán Pčolinský. Stráca poradie. O slovo požiadal pán predseda vlády.
Gašpar, Tibor, podpredseda NR SR (2024-09-10):
Ďakujem spoločnému spravodajcovi z výboru pre zdravotníctvo. Otváram rozpravu k tomuto bodu programu. Do rozpravy som dostal jednu písomnú prihlášku, poverený člen poslaneckého klubu Progresívne Slovensko pán poslanec Oskar Dvořák. Týmto mu odovzdávam slovo.
Danko, Andrej, predseda NR SR (2018-02-13):
Ďakujem. Pán poslanec Baláž.
Jurinová, Erika, podpredsedníčka NR SR (2014-06-03):
Nech sa páči, o slovo požiadal v zmysle rokovacieho poriadku pán predseda.
I. Radičová, ministerka práce, sociálnych vecí a rodiny SR: (2005-10-27):
Vymenovala som už niekoľkokrát svoje priority v rezorte. Nepatrili medzi ne vdovské a invalidné dôchodky, ale dôchodok pre vdovca bol upravený pred rokom, kde bola, viete, obrovská diskriminácia, nespravodlivosť v ošetrení vdovy a vdovca. To sa udialo a ďalšie možnosti, ktoré sú k dispozícii, by som rada riešila v inom kontexte. A dovoľte mi vysvetliť v akom. Ku každému klientovi, každému občanovi môžeme pristupovať pri riešení jeho situácie dvomi spôsobmi, jednak finančným príspevkom a jednak poskytnutím služby, alebo aj, aj. Náš rezort čaká vyriešenie problému dlhodobej starostlivosti a chcem v rámci tohto konceptu dlhodobej starostlivosti znovu otvoriť aj problém invalidity, posudzovania invalidity a podobne. Takže to bude v kontexte dlhodobej starostlivosti určite opätovne otvorený problém. Ďakujem.
Glváč, Martin, podpredseda NR SR (2017-12-12):
Ďakujem. S faktickými poznámkami dvaja poslanci. Končím možnosť prihlásiť sa. Pán poslanec Mizík.
Kaník, Ľudovít, poslanec NR SR (2014-11-10):
Ja sa systematicky budem vracať k tej podstate a stále budem hovoriť, že jednotliví ministri sa tu snažia odviesť debatu úplne inde k svojim rezortom, k riešeniu ich problémov, ale táto debata je o niečom inom a k nej sa musíme vrátiť, ale súvisí s ňou, a o tom hovoril aj premiér, taká ilúzia, ktorú SMER neustále vytvára, bezplatné zdravotníctvo. A keďže sa o tom zmienil aj pán minister, tak to poviem. Bezplatné zdravotníctvo je jedna z vlajok strany SMER. A aká je v tom realita? Je to aj v dôvodovej správe k tomuto odvolávaniu, Slováci, slovenskí občania z celkových výdavkov domácností na zdravotníctvo v hotovosti z vlastného vrecka platia viac, ako je to u občanov v USA, viac, ako je tu priemer OECD. A to mám tuto štatistiky OECD, to nie je, že som si to niekde vymyslel. Máme to zdokumentované z oficiálnych štatistík. Je to v grafe. Keby ste to chceli vedieť presne v percentách, tak to je na Slovensku 24 %, Slováci platia v hotovosti z celkových výdavkov domácností, v Spojených štátoch je to 12 %. A napríklad vo Francúzsku je to iba 8 %. Toto je bezplatné zdravotníctvo? Takto klame Ficova vláda systematicky v mnohých oblastiach. A toto je klam, o ktorom to tu celé nakoniec je, že sa na niečo tvárime, ale niekto, kto môže ryžovať, ryžuje. Ryžuje na tomto systéme. Ryžuje niekto v zdravotníctve, niekto v energetike, niekto v doprave, niekto na diaľniciach. Sú to klany, ktoré majú rozdelené svoje pôsobnosti. A to je ten problém. To je ten problém, prečo navrhujeme odvolať celú vládu, pretože pre toto si túto vládu občania nezvolili. Oni si ju zvolili pre niečo iné a veľmi sa sklamali v tejto vláde.
Mihál, Jozef, poslanec NR SR (2012-09-13):
Len technicky k tým nadčasom, aby to bolo teda jasné. Lebo, pán kolega, nepovedali ste to presne. Podľa Zákonníka práce, či starého, či nového, zamestnanec môže odpracovať počas kalendárneho roka maximálne 400 hodín nadčasov. Na tom sa nič nemení. Z toho 150 hodín má právo zamestnávateľ mu nariadiť prácu nadčas. Na tom sa tak isto nič nemení. Zamestnávateľ má právo nariadiť tých 150 nadčasových hodín len v prípadoch, ktoré sú odôvodnené naliehavou a zvýšenou potrebou práce alebo verejným záujmom. Na tom sa tak isto nič nemení. Čiže keď zamestnávateľ nariadi zamestnancovi, v sobotu prídeš do roboty, tak to musí vedieť zdôvodniť naliehavou potrebou, a nie lárom-fárom, že chce niekoho šikanovať. To platilo a platí aj naďalej. Ale v čom je zmena? Tých 250 ďalších nadčasových hodín do tých celkových 400, ktoré si môže zamestnávateľ dohodnúť so zamestnancom, čiže tých 250 hodín, ktoré je možné odpracovať so súhlasom zamestnanca, doteraz nebola tam žiadna iná väzba, žiadna iná podmienka, len to, že sa zamestnávateľ so zamestnancom dohodnú. Skrátka a dobre, hlavne ide o prípady, keď zamestnanec si chce zarobiť, pretože odpracuje viac, dostane viac peňazí, dostane príplatok za prácu nadčas, donesie domov rodine viac eur. Lenže po novom tento dohodnutý nadčas môže byť tiež len v prípade naliehavej a odôvodnenej potreby práce, čo je veľká chyba. Pretože takto bránime slobodne sa rozhodnúť zamestnancovi, aby si zarobil viac peňazí. Bude sa to, samozrejme, obchádzať. To je vedľajšie. Ale v prvom rade, načo takáto nezmyslená podmienka? Verím, že sa to odstráni v druhom čítaní.
Mojš, Milan, poslanec NR SR (2019-03-26):
Sľubujem. (Potlesk.)
Kočiš, Eduard, poslanec NR SR (2022-12-21):
Ďakujem pekne za slovo, pán predsedajúci. Tak ako povedal kolega Suja, tiež ďakujem pánovi predsedovi výboru, že prišiel s týmto pozmeňujúcim návrhom zákona. To, že je tam zakomponované opatrenie voči „domácemu páleniu“, tak to je fajn, len musíme si uvedomiť, že to domáce pálenie v našich domácnostiach hlavne na vidieku má niekoľko ročnú, niekoľko desiatok a stáročí dlhoročnú tradíciu, ale aj takýmto pozmeňujúcim návrhom zákona sa dá zabrániť tomu, aby nedošlo k ohrozeniu zdravia občanov Slovenskej republiky, pretože pri tom domácom pálení a tí, ktorí nie sú v tejto problematike nejako veľmi zdatní, tak dochádza k častému problematickému páleniu a zamieňania si metanolu z etanolom a následného možného vypitia. Čiže je tam značné riziko. Ale obmedzenie tohto pálenia, týka sa to legálnych páleníc, ktoré boli spomínané, tak je tam obmedzenie na osobu počet árok. Takže hovorím každý jeden rozumný návrh zákona, aký je alebo pozmeňujúci návrh zákona, ako je tento určite, treba podporiť, pretože je to na dobro veci a netreba pozerať napravo, naľavo. Ale hovorím to, čo pomáha, treba podporiť. To, čo je komplikované stiahnuť a možno aj zavrhnúť. Takže, pán predseda, veľmi pekne ďakujem.
Puci, Róbert, poslanec NR SR (2015-03-17):
Dajte, prosím, hlasovať o bode 117 spoločnej správy, ktorý požiadal vyňať na osobitné hlasovanie pán poslanec Hlina, odporúčanie gestorského výboru je schváliť.
Blanár, Juraj, podpredseda NR SR (2021-01-29):
Pán kolega, naozaj, majme korektne voči sebe, ak teda chcete reagovať aj na niekoho iného, vie sa to urobiť rozumne na vystúpenie rečníka. Ale naozaj neporušujme tu nejaké zaužívané pravidlá, ktoré sú zadefinované aj v rokovacom poriadku. Takže len na upozornenie pre korektnosť. Posledný s faktickou poznámkou, pán poslanec Urban, nech sa páči.
Klus, Martin, poslanec NR SR (2023-02-02):
Príjemný dobrý deň, dámy a páni, dúfam, že ma budete počuť, lebo som prišiel o hlas včera. Každopádne ja budem veľmi stručný, referendum je taká moja srdcová záležitosť, o tom sa tu všeobecne vie už osem rokov. Takže dovolím si len nakrátko prispieť k tejto téme. Myslím si, že je to rozumný návrh, len by som sa rád opýtal predkladateľov, či v ňom počítali aj s tým, že by to naozaj mohlo byť len v druhom a treťom roku, ako je to štandardom vo viacerých krajinách vo svete. Do akej miery chceme hýbať aj s petičnými prahmi, pretože predsa len si uznajme, že tých 350-tisíc podpisov môže byť nedosiahnuteľných pre isté skupiny a nie teda politické strany, ako sme mali možnosť to vidieť v minulosti. A takisto ma zaujíma, že či sa zamýšľali nad tou myšlienkou, ktorú my tu presadzujeme v Národnej rade už dlhšie, a teda, že začnime sfunkčňovať referendum na miestnej a regionálnej úrovni, tak ako je to v iných krajinách, kde referendum je štandardnou súčasťou politického systému. Pretože pokiaľ sa naši občania nenaučia, že hlasovať v referende nohami nie je správne, to znamená, že ak chcú povedať nie, zostanú doma, tak vysoká pravdepodobnosť, že by sme mali nejaké platné referendá ešte na Slovensku tu nie je a pravdepodobne by sme čelili ďalším neplatným za milióny až desiatky miliónov eur. Takže toto je niečo, čo by som si rád s predkladateľmi vyjasnil, a preto som sa prihlásil do rozpravy. Ďakujem pekne za pozornosť.
Grendel, Gábor, podpredseda NR SR (2021-10-19):
Pán poslanec Richard Nemec.
Šimečka, Michal, podpredseda NR SR (2024-01-24):
Ďakujem pekne. Ja môžem len konštatovať, že toto tiež nebol procedurálny návrh. (Reakcia z pléna.) A ani páni, ani pán Jakab, ani pán Krátky, ani pán Majerský, ani pani Jaurová, ani pani Biháriová v sále nie sú, čím sme vyčerpali zoznam písomne aj ústne prihlásených rečníkov do rozpravy, a teda vyhlasujem rozpravu za skončenú. (Reakcia z pléna.) No... to sa musíte prihlásiť ale. (Reakcia z pléna.) Ako spravodajca sa musíte prihlásiť. (Reakcia z pléna.) No... nechcem vám v tom zabrániť, nechcem vám v tom zabrániť, môžete vystúpiť ako spravodajca, ale ešte v rozprave, čím... (Reakcie z pléna.) Tak ale musíte sa prihlásiť ale. Normálne sa musíte prihlásiť. (Reakcia z pléna. Predsedajúci telefonuje služobným telefónom.) Tak môžete, máte slovo.